2018. gada 21. februārī Rīkojums Nr. 64

Rīgā (prot. Nr. 11 16. §)

**Par valstij dividendēs izmaksājamo valsts akciju sabiedrības "Latvijas gaisa satiksme" peļņas daļu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 5. un 6. punktu atļaut valsts akciju sabiedrībai "Latvijas gaisa satiksme" (vienotais reģistrācijas Nr. 40003038621) vidēja termiņa darbības stratēģijā 2017.–2021. gadam noteikt, ka valsts akciju sabiedrībai "Latvijas gaisa satiksme" nav jāmaksā dividendes no prognozētās tīrās peļņas par 2017.–2019. pārskata gadu.

2. Satiksmes ministrijai kā valsts akciju sabiedrības "Latvijas gaisa satiksme" kapitāla daļu turētājai nodrošināt, ka 2017.–2019. pārskata gadā gūtā tīrā peļņa tiek novirzīta valsts akciju sabiedrības "Latvijas gaisa satiksme" uzsākto un plānoto investīciju projektu īstenošanai, kā arī drošuma un kvalitātes paaugstināšanai, lai veicinātu valsts akciju sabiedrības "Latvijas gaisa satiksme" konkurētspēju un ilgtspējīgu attīstību.

Ministru prezidents,

veselības ministra

pienākumu izpildītājs Māris Kučinskis

Satiksmes ministrs Uldis Augulis